laion/Wikipedia-Exotic huggingface dataset:
The Fighter

The Fighter (בעברית: הלוחם או הלוחמת) הוא סינגל שהוקלט על ידי המוזיקאי קית' אורבן, ביחד עם הזמרת-יוצרת האמריקאית קארי אנדרווד, מתוך אלבום האולפן התשיעי שלו, Ripcord. השיר יצא לאור ב-6 בפברואר 2017, על ידי חברות התקליטים היט רד רקורדס וקפיטול נאשוויל, כסינגל החמישי והאחרון מתוך האלבום. השיר הגיע למקום השני במצעד שירי הקאנטרי. השיר נכתב והופק על ידי קית' אורבן, ביחד עם המפיק המוזיקלי בוסבי, שעבד על שירים ואלבומים שונים של אמנים כמו מארן מוריס. אורבן אמר על השיר כי: "כדי לעבוד על השיר, הייתי בלונדון תוך שנסעתי לאולפן ההקלטות כשהפזמון של השיר ורוב המילים שלו כבר נמצאים בתוך הראש שלי". פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-115 מיליון השמעות. השיר זכה להצלחה רבה, כאשר הגיע למקום השני במצעד שירי הקאנטרי ולמקום השני במצעד שירי הקאנטרי של קנדה. בנוסף לכך, דורג השיר כאחד מ-50 שירי הקאנטרי המשפיעים והמצליחים ביותר בארצות הברית במהלך העשור השני של המאה ה-21, ברשימה שנערכה על ידי מגזין הבילבורד. כמו כן, דורג השיר במקום השביעי ברשימה השנתית של מצעד שירי הקאנטרי של בילבורד, שפורסמה בסוף שנת 2017. "The Fighter" הועמד לפרס בחירת הנוער בקטגוריית "בחירת מוזיקה – שיר קאנטרי". מידע על הסינגל "The Fighter" באתר מיוזיק בריינז סרטון השיר "The Fighter" באתר יוטיוב Keith Urban - Ripcord, Discogs (באנגלית) Keith Urban, Billboard GIRL, נבדק ב-2020-07-10 Keith Urban (Ft. Carrie Underwood) – The Fighter (באנגלית), נבדק ב-2020-07-10 Gayle Thompson, Story Behind the Song: Keith Urban (Feat. Carrie Underwood), 'The Fighter', The Boot (באנגלית) The Fighter, נבדק ב-2020-07-10 Keith Urban, Billboard Hot Country Songs - Decade-End, Billboard Hot Country Songs - Year-End, Billboard Teen Choice Awards 2017 Winners: The Complete List, E! Online, ‏2017-08-14 http://www.aria.com.au/pages/SinglesAccreds2019.htm, www.aria.com.au Gold & Platinum, RIAA (באנגלית) Gold/Platinum, Music Canada (באנגלית)
ראדמילה שקרינסקה

ראדמילה שקרינסקה ינקובסקה (במקדונית: Радмила Шекеринска Јанковска; נולדה ב-10 ביוני 1972) היא פוליטיקאית מקדונית, אשר כיהנה בין היתר כראש ממשלת מקדוניה הצפונית וכשרת ההגנה. ראדמילה שקרינסקה היא בעלת תואר שני מבית הספר פלטשר למשפט ודיפלומטיה (אנ') של אוניברסיטת טאפטס ב-2007. שקרינסקה סיימה את לימודיה בפקולטת הנדסת החשמל באוניברסיטת סקופיה ב-1995. במהלך 1996, עבדה כעוזרת ליחסי ציבור במכון האגודה הפתוחה במקדוניה הצפונית. ב-1997–2002, עבדה כעוזרת בפקולטת הנדסת החשמל באוניברסיטת סקופיה. היא מדברת באנגלית ובצרפתית. היא חיברה מספר מאמרים מדעיים ומקצועיים בתחומה. היא זכתה בפרס Leaders of Tomorrow העולמי שהוענק על ידי הפורום הכלכלי העולמי. מאז 1993, נבחרה שקרינסקה כחבר הוועדה המרכזית של SDSM (אנ') למספר קדנציות. מאז 1995, היא הייתה חברה בנשיאות הוועדה המרכזית של SDSM, וב-1999 נבחר לסגנית נשיא ועדת המפלגה והמזכירה הבין-לאומית של המפלגה. ב-1995–1999, היא כיהנה כנשיאת המפלגה, ובשנים 1997–1998 כיהנה גם כדוברת המפלגה. בהמשך היא נבחרה לסגנית נשיא המפלגה, וב-5 בנובמבר 2006 היא נבחרה לנשיאת המפלגה. ב-1996–1998, שקרינסקה הייתה חברה במועצת העיר סקופיה. ב-1998, היא נבחרה כחברת בית הנבחרים של מקדוניה הצפונית (אנ'). בתקופה זו היא ביצעה את התפקידים הבאים: סגנית רכז הקבוצה הפרלמנטרית של SDSM, חברת הוועדה למדיניות חוץ, חברת הוועדה לחינוך ומדע, חברת הוועדה לאיכות הסביבה, נוער וספורט, חברת המשלחת לאיחוד הבין-פרלמנטרי (UPI) וחברה בקבוצה הפרלמנטרית לשיתוף פעולה עם הפרלמנט האירופי. ב-2002, היא נבחרה מחדש לבית הנבחרים של מקדוניה הצפונית, וב-1 בנובמבר 2002 עד ל-2006 כיהנה כסגנית ראש ממשלת מקדוניה הצפונית, האחראית על שילוב אירופאי ותיאום סיוע חוץ. ב-1 במאי 2018, שקרינסקה ומזכיר ההגנה של ארצות הברית, ג'יימס מאטיס נפגשו בפנטגון כדי לדון ביחסי החוץ בין מקדוניה הצפונית לארצות הברית. בנוסף, השניים דנו במחלוקת השמות בין מקדוניה ליוון שמונעת את הצטרפותו של מקדוניה הצפונית לאיחוד האירופי ולנאט"ו, כמו כן גם את המחויבות של מקדוניה הצפונית להשיג הוצאות של 2% מהתמ"ג להגנה. מדיה וקבצים בנושא ראדמילה שקרינסקה בוויקישיתוף עותק בארכיון (ארכיון) "Radmila Šekerinska - Google Scholar". scholar.google.com. נבדק ב-28 ביוני 2017. {{cite web}}: (עזרה) "Социјалдемократски Сојуз на Македонија". אורכב מ-המקור ב-27 בספטמבר 2007. נבדק ב-28 ביוני 2017. {{cite web}}: (עזרה) Members "NATO Hold Line Afghanistan Secretary Mattis". www.c-span.org. 1 במאי 2018. {{cite web}}: (עזרה) "Mattis, Macedonian Defense Minister Reaffirm Defense Relationship". U.S. DEPARTMENT OF DEFENSE.
איברהים בסיט

איברהים בסיט (באנגלית: Ibrahim Basit; נולד ב-13 באוקטובר 1990) הוא כדורגלן גנאי בעמדת החלוץ שמשחק במירבאת. סזאר נולד גאנה, ושיחק עבור קינג פייסל בייבס המקומית במשך כשנתיים. ב-2009 עזב את יבשת אפריקה והצטרף לבני סכנין. לקראת עונת 2009/10 חתם בהפועל פתח תקווה ובתום עונה אחת עזב והצטרף להפועל באר שבע אך התקשה לתבוע את חותמו בסגל הקבוצה והושאל למכבי אום אל-פחם מהליגה הלאומית. ב-2012, חתם בהפועל נצרת עילית עמה שיחק כשנתיים. ב-2016 עזב בסיט את ישראל והצטרף לאל-נהדה מהליגה הראשונה בעומאן. איברהים בסיט, באתר ההתאחדות לכדורגל בישראל איברהים בסיט, באתר Transfermarkt איברהים בסיט, באתר FootballDatabase.eu
איי קיו (להקה)

איי קיו (באנגלית: Eye Cue) הוא להקה פופ-רוק מקדונית שנוסדה ב-2008. הקבוצה הצליחה במצעדים עם השיר "Magija" ב-2008, ונכנסה ל-MTV Adria Top 20 עם השיר "Not This Time" ב-2010. ב-2015 הלהקה זכתה בסקופיה פסט (אנ') עם השיר "Ubava". הלהקה ייצגה את מקדוניה הצפונית באירוויזיון 2018 עם השיר "Lost and Found", שנערך בליסבון, פורטוגל. מדיה וקבצים בנושא איי קיו בוויקישיתוף אתר האינטרנט הרשמי של איי קיו איי קיו, באתר MusicBrainz (באנגלית) איי קיו, באתר Discogs (באנגלית) "„ИНТЕРВЈУ- БОЈАН ТРАЈКОВСКИ-„АЈ КЈУ": Македонија ќе победи на Евровизија, ама не гарантирам кога"". zenskimagazin.mk (במקדונית). Ženski magazin. 20 בפברואר 2018. ארכיון מ-2019-03-06. נבדק ב-6 במאי 2018. {{cite web}}: (עזרה) "Ај кју - новата генерација Македонци". vecer.mk (במקדונית). Večer. אורכב מ-המקור ב-7 במאי 2018. נבדק ב-6 במאי 2018. {{cite web}}: (עזרה) "Леа пее со групата на нејзиниот татко „Лева патика" (ВИДЕО)". republika.mk (במקדונית). Republika. 18 בדצמבר 2013. אורכב מ-המקור ב-7 במאי 2018. נבדק ב-6 במאי 2018. {{cite web}}: (עזרה) Jordan, Paul (13 בפברואר 2018). "It's Eye Cue for F.Y.R. Macedonia in 2018!". eurovision.tv. אורכב מ-המקור ב-14 בפברואר 2018. נבדק ב-14 בפברואר 2018. {{cite web}}: (עזרה) K, Andreas (13 בפברואר 2018). "FYR Macedonia: Eye Cue to Eurovision 2018 with "Lost and Found"". eurovisionworld.com. אורכב מ-המקור ב-15 בפברואר 2018. נבדק ב-14 בפברואר 2018. {{cite web}}: (עזרה) "Ај кју се победници на Скопски фестивал 2015" [Eye Cue are the winners of the Skopje Fest 2015]. mkd.mk (במקדונית). MKD. 13 בנובמבר 2015. אורכב מ-המקור ב-13 באפריל 2019. נבדק ב-18 במרץ 2018. {{cite web}}: (עזרה) "„Ај кју" победници на „Скопски фестивал"". republika.mk (במקדונית). Republika. 13 בנובמבר 2015. אורכב מ-המקור ב-19 במרץ 2018. נבדק ב-18 במרץ 2018. {{cite web}}: (עזרה) "„Убава" на Ај Кју победи на Скопскиот фестивал" ["Ubava" from Eye Cue wins the Skopje Fest]. mkd-news.com (במקדונית). MKD-News. 13 בנובמבר 2015. אורכב מ-המקור ב-19 במרץ 2018. נבדק ב-18 במרץ 2018. {{cite web}}: (עזרה) "FYR Macedonia: It's Eye Cue for Eurovision 2018 with "Lost and Found" - wiwibloggs". wiwibloggs. 13 בפברואר 2018. אורכב מ-המקור ב-14 בפברואר 2018. נבדק ב-13 בפברואר 2018. {{cite web}}: (עזרה) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
נואה סאדאווי

נואה ואיל סאדאווי (באנגלית: Noah Wail Sadaoui; נולד ב-14 בספטמבר 1993) הוא כדורגלן מרוקאי שמשחק בעמדת החלוץ במועדון קראלה בלאסטרס (אנ') מהסופר ליג ההודית החל מ-2 ביולי 2024. סאדאווי נולד במרוקו ושם החל את קריירת הכדורגל שלו בקבוצת הנוער של ודאד קזבלנקה. בגיל 11 היגר עם משפחתו לארצות הברית והצטרף לאקדמיית ניו יורק בולס ושיחק בליגת הפיתוח האמריקאית. לאחר מכן הצטרף לנבחרת הכדורגל של בית הספר סנט בנדיקט ועמה העפיל לשלב משחקי הפלייאוף של ליגת הפיתוח שבעקבות כך זכה בשנת 2011 בתואר שחקן העונה. בעקבות הצטרפותו למכינת קדם אקדמית הצטרף סאדאווי לקבוצת הכדורגל של אוניברסיטת סנט פיטרס. ב-7 בפברואר 2013 עזב סאדאווי את יבשת אמריקה וחתם במכבי חיפה ומיד הושאל תחילה להפועל כפר סבא ולאחר מכן להפועל נוף הגליל. בקיץ 2014 חתם סאדאווי באייאקס קייפטאון מהליגה הראשונה בדרום אפריקה עמה זכה בגביע המקומי. שנה לאחר מכן, חזר לארצות הברית וחתם במיאמי יונייטד עמה עלה מהליגה השלישית לשנייה. ב-2016 חתם בריאל אספנייה מהליגה הראשונה בהונדורס אך בעקבות חילופי מאמנים מצא עצמו מחוץ לסגל הקבוצה ובחודש ספטמבר של אותה עונה הצטרף לאל-חוברא, מהליגה הראשונה בעומן. לאחר כשנה במועדון הצטרף לקבוצת מריבט מאותה הליגה. בשנת 2018, עזב את עומן וחתם בקבוצת ENPPI מהליגה הראשונה במצרים. בשנת 2019, חזר למרוקו וחתם במולודיה מאוג'דה מהליגה הראשונה. ב-19 ביולי 2022 חתם בקבוצה גואה מהסופר ליג ההודי. ב-2 ביולי 2024, חתם סאדאווי בקבוצת הכדורגל קראלה בלאסטרס (אנ') מהעיר קוצ'י במדינת קרלה מליגת העל ההודית על חוזה לשנתיים. הוא אמר שיישאר עד סוף 2026. הוא לובש חולצה מס' 77 לעונה. נואה סאדאווי, באתר ההתאחדות לכדורגל בישראל נואה סאדאווי, באתר Transfermarkt נואה סאדאווי, באתר Soccerway נואה סאדאווי, באתר FootballDatabase.eu
Baddi Mennak

Baddi Mennak (בערבית: بدي منك, ובעברית: אני רוצה ממך) הוא אלבום הבכורה של הזמרת-יוצרת הלבנונית מליסה. האלבום יצא לאור בשנת 2006, על ידי חברת התקליטים עלם אל פן. מתוך האלבום יצא הלהיט "Kam Sana" (בערבית: "كام سنة"), שזכה להצלחה במדינות שונות ברחבי העולם. האלבום יצא לאור על ידי חברת התקליטים הידועה עלם אל פן, בה מוחתמות זמרת הפופ הערבי המרוקאית-מצרייה, סמירה סעיד והדוגמנית, שחקנית והזמרת הלבנונית הייפא והבי. בעקבות כך, זכתה מליסה לתשומת לב רבה מצד המאזינים ומצד מבקרי המוזיקה, תוך שהיו ציפיות לצאתו של האלבום. על מנת לקדם את אחד משירי האלבום "Kam Sana" (בערבית: "كام سنة"), צולם עבורו וידאו קליפ מלא שהועלה ליוטיוב בשנת 2012. האלבום Baddi Mennak באתר Discogs האלבום Baddi Mennak באתר ספוטיפיי Baddi Mennak, נבדק ב-2020-07-10 ميليسا = Melissa* - بدي منك, Discogs (באנגלית) Kam Sana - Melissa كام سنة - ميليسا Samira Said | Alam El Phan, web.archive.org, ‏2011-09-10
אולי ג'ונסטון

אוליבר מרטין ג'ונסטון ג'וניור (באנגלית: .Oliver Martin Johnston Jr;‏ 31 באוקטובר 1912 – 14 באפריל 2008), שכונה אולי, היה אנימטור תמונות אמריקאי, שידוע כאחד מתשעת הזקנים של דיסני, כאשר הוא האחרון מהם שנפטר מסיבות טבעיות. בשנת 1989 הוא קיבל את התואר "אגדת דיסני" על ידי חברת וולט דיסני, ובשנת 2005 הוא קיבל את פרס המדליה הלאומית לאמנויות על ידי ג'ורג' ווקר בוש בחדר הסגלגל. ג'ונסטון נולד בפאלו אלטו בשנת 1912, כאשר הוא בן זקונים לשתי אחיות גדולות. הוא למד בתיכון פאלו אלטו ולאחר מכן באוניברסיטת סטנפורד, שם אביו עבד כפרופסור, כאשר בשנה האחרונה הוא עבר למכון אומנות צ'וינארד. בשנת 1934 ג'ונסטון החל לעבוד כאנימטור באולפני ההנפשה של וולט דיסני, שם הוא הכיר את מארי וורתי (נפטרה ב-20 במאי 2005, בגיל 87) שבשנת 1943 הם התחתנו והביאו שני ילדים. כחלק מעבודותיו באולפנים, שהסתיימו בשנת 1978, ג'ונסטון ערך את הסרט "הגן של מיקי", עבד על הסרט "שלגיה ושבעת הגמדים", שימש כבמאי אנימטור לסרט "פינוקיו", ועבד על דמויות רבות, ביניהן מר סמי (מתוך הסרט "פיטר פן"), האחיות החורגות (מתוך הסרט "סינדרלה") והנסיך ג'ון (מתוך הסרט "רובין הוד"). בשנת 1981 ג'ונסטון יחד עם פרנק תומאס, שכונה איתו ועם עוד שבעה אנימטורים על ידי וולט דיסני כתשעת הזקנים של דיסני, עבד על ספר שמכיל את 12 עקרונות ההנפשה של דיסני, כדי לשמר את הידע והטכניקות שפותחו באולפנים. השותפות של ג'ונסטון ותומאס, אשר עבדו בעבר במגזין ההומור של הקמפוס באוניברסיטת סטנפורד, מוצגת כחיובית בסרט הדוקומטרי "פרנק ואולי" שהופק על ידי בנו של תומאס, תאודור תומאס. בנוסף לעבודתו כאנימטור, ג'ונסטון חיבב קטרי קיטור כאשר הוא בנה קטר קיטור בחצר ביתו האחורית. וולט דיסני התלהב מהרעיון, כאשר גם הוא בנה קטר קיטור בחצר ביתו, שלימים הביא השראה לבניית הרכבת בדיסנילנד. בשנות ה-80 ובשנות ה-90 של המאה ה-20, כיהן ג'ונסטון במועצה המייעצת של המכון הלאומי לסרטי סטודנטים. בראד בירד, אשר קיבל השראה לקריירה שלו מג'ונסטון ומשאר הזקנים של דיסני, הוקיר את ג'ונסטון ותומאס בהופעת קמע כשני זקנים שצופים במשפחה מגנה על העיר בסרטו "משפחת סופר-על" משנת 2004. כמו כן, ג'ונסטון ותומאס דיבבו מהנדסי רכבות בסרט "ענק הברזל" משנת 1999, שגם בוים על ידי בירד. ב-14 באפריל 2008, ג'ונסטון נפטר מסיבות טבעיות בגיל 95 בסקווים, כאשר הוא האחרון שנפטר מתשעת הזקנים של דיסני. 1980: פרס וינזור מקיי - פרס המוענק עבור תרומה לתחום ההנפשה, על שמו של האנימטור וינזור מקיי. 1989: תואר "אגדת דיסני" - הוענק לו יחד עם שאר הזקנים של דיסני ואב אייוורקס, על תרומה יוצאת דופן ואינטגרלית לחברת וולט דיסני. 1992: פרס הילד הצהוב - פרס קומיקס על שם רצועת הקומיקס "הילד הצהוב". 2005: פרס המדליה הלאומית לאמנויות - פרס המבטא הוקרה לאמנים ולפטרוני האמנויות, אשר הוענק לו על ידי ג'ורג' ווקר בוש בחדר הסגלגל. תשעת הזקנים של דיסני מדיה וקבצים בנושא אולי ג'ונסטון בוויקישיתוף אתר האינטרנט הרשמי של אולי ג'ונסטון אולי ג'ונסטון, ברשת החברתית Goodreads אולי ג'ונסטון, במסד הנתונים הקולנועיים IMDb (באנגלית) אולי ג'ונסטון, באתר AllMovie (באנגלית) אולי ג'ונסטון, במסד הנתונים הקולנועיים KinoPoisk (ברוסית) אולי ג'ונסטון, באתר "Find a Grave" (באנגלית) Animator Ollie Johnston dies at 95, באתר וראייטי, 15 באפריל 2008
אנדרטה לנופלי חטיבה 5 במלחמת ששת הימים

האנדרטה לנופלי חטיבה 5 במלחמת ששת הימים היא אנדרטה הניצבת ליד מושב ניצני עוז שבשרון. היא מנציחה את שמותיהם של 16 לוחמים מהחטיבה, שנפלו במלחמה. חטיבה 5, הנקראת גם עוצבת השרון, הייתה מופקדת ערב מלחמת ששת הימים על הגנת אזור השרון, המותניים הצרים של ישראל, שבהם הפרידו רק כ-16 קילומטר בין חוף הים התיכון לבין הגבול עם ירדן. ביום השני למלחמה יצאה החטיבה להתקפה, כבשה את הערים קלקיליה וטול כרם וכפרים שלידן והגיעה למבואות שכם. מקצת חלליה במלחמה נפלו בהפגזות ירדניות שהונחתו על יחידותיה בטרם החלה התקפתה. האנדרטה ממוקמת לא הרחק מהעיר טול כרם, שבה לחמה החטיבה. היא ממוקמת בצד כביש 57, בכניסה למושב ניצני עוז. האנדרטה שוכנת על גבי במה עגולה שלפניה משתרעת רחבה מרוצפת. במרכז הבמה ניצב סלע בזלת גדול המונח על צידו, ועליו ממוקם סלע בזלת נוסף, אנכי. הסלע העליון נושא את סמל החטיבה ואת המילים כשחל וככפיר היו. סלע קטן נוסף הממוקם מימין לאנדרטה נושא את שם האתר. על הבימה ממוקמים גם שלושה תרני דגלים. לוח גרניט הממוקם ברחבה שלרגלי הבמה נושא את שמות 16 הנופלים ואת תיאור תמצית פעולתה של החטיבה במלחמה. האנדרטה תוכננה על ידי מרדכי כפרי ואברהם כוכבי ונחנכה בשנת 1969. לימים היא שופצה על ידי משרד הביטחון. שמות 16 חללי חטיבה 5 במלחמת ששת הימים הונצחו גם באנדרטה הניצבת ביער המגינים. אותה אנדרטה הייתה ממוקמת במקור בחורבת צופין שממזרח לקלקיליה. מדיה וקבצים בנושא אנדרטה לנופלי חטיבה 5 במלחמת ששת הימים בוויקישיתוף האנדרטה, באתר יזכור
בית החולים עדי נגב

בית החולים עדי נגב – נחלת ערן הוא בית חולים שיקומי, הממוקם בכפר השיקומי עדי נגב במועצה אזורית מרחבים. עם פתיחתו בשנת 2022, הוא בית החולים השיקומי הראשון שפועל באזור הנגב. עלות הקמת בית החולים נע בין 160 מיליון שקלים לבין 180 מיליון שקל שמומנו על יד ממשלת ישראל ועמותת עדי. בשל מיקומו המרוחק ממרכזי הערים ובמטרה להקל על גיוס הצוות הרפואי, יוקם לצד בית החולים יישוב קהילתי בשם דניאל, שצפוי לאכלס כ-600 משפחות שחלקן יהיו חלק מכוח האדם במקום. בית החולים פועל בשיתוף פעולה אקדמי עם אוניברסיטת בן-גוריון בנגב. ב-2014 אישרה ממשלת ישראל השלושים ושלוש את הקמת בית החולים. ב-3 בינואר 2017 הונחה אבן הפינה של מבנה בית החולים, בנוכחות אשת נשיא המדינה, נחמה ריבלין, ראש המועצה האזורית מרחבים שי חג'ג' וכן יו"ר הכפר השיקומי עדי נגב, דורון אלמוג. בנובמבר 2018 החלו עבודות יישור הקרקע במקום. בנייתו החלה בינואר 2019 בתוך הכפר השיקומי עדי נגב והוא מכיל 108 מיטות אשפוז שיקומיות. בבית החולים מחלקות אורתופדית ונוירולוגית, מכונים לריפוי בעיסוק ופיזיותרפיה ומרכז מחקר והוראה. חצי מהמחלקה הנוירולוגית מוגנה מפני פגיעות טילים ואף הוקמה מנהרה ממוגנת במתחם בית החולים. ב-12 באפריל 2022 נפתח בית החולים. אתר האינטרנט הרשמי של בית החולים עדי נגב עדי נגב – נחלת ערן (ע"ר), באתר "גיידסטאר ישראל" גדי גולן, בית החולים השיקומי הראשון נבנה בדרום, באתר ישראל היום, 7 באוגוסט 2019 בית החולים השיקומי בעלה נגב נחלת ערן, סרטון באתר יוטיוב (אורך: 4:42) מתן צורי, היסטוריה: החלה בניית בית החולים השיקומי הראשון בדרום, באתר ynet, 20 בינואר 2019 בית חולים שיקומי 1.19, סרטון באתר יוטיוב (אורך: 1:34) עדו בן פורת, נפתח המרכז הרפואי לשיקום הראשון בנגב, בכפר "עדי נגב – נחלת ערן", באתר ערוץ 7, 12 באפריל 2022 יעקב סיטרוק דהן, צעד נוסף בדרך להקמת היישוב החדש "דניאל" בנגב, באתר חדשות שבע, ‏3 במרץ 2020 אורי חודי, ‏המועצה הארצית אישרה הקמת שני יישובים חדשים בנגב, באתר גלובס, 7 באוגוסט 2018 מתן צורי, בשורה לתושבי הדרום: בית חולים שיקומי ראשון נחנך בנגב, באתר ynet, 3 בינואר 2017 בית החולים השיקומי הראשון בדרום יוצא לדרך, ‏27 בנובמבר 2018(הקישור אינו פעיל) מתן צורי, היסטוריה: החלה בניית בית החולים השיקומי הראשון בדרום, באתר ynet, 20 בינואר 2019 ראש הממשלה בנט השתתף בחנוכת בית החולים השיקומי הראשון בדרום "עדי נגב - נחלת ערן", באתר GOV.IL, ‏13 באפריל 2022
עונת 2001/2002 בליגת כדורגל נשים

עונת 2001/2002 בליגת כדורגל נשים הייתה העונה ה-4 של ליגות כדורגל הנשים בישראל תחת אחריות הההתאחדות לכדורגל בישראל. הליגה כללה 14 קבוצות ששיחקו ביניהן במשך 2 סיבובים בני 13 מחזורים כל אחד - 26 מחזורים בסך הכל. מכבי חיפה זכתה באליפות בפעם השנייה בתולדותיה. גביע המדינה בכדורגל נשים 2001/2002 Israel (Women) 2001/02, טבלה מאמצע העונה בליגת נשים לעונת 2001–2002 מאתר RSSSF קבוצת הנשים - מכבי חיפה, האתר הרשמי, מכבי חיפה לוח משחקי הליגה לעונה זו, מתוך ארכיון האינטרנט, במקור מאתר כדורגל נשים ב-geocities
אולד ליים

אולד ליים (באנגלית: Old Lyme art colony) הייתה מושבת אומנים שהוקמה בקונטיקט בשנת 1899 על ידי הצייר האמריקני הנרי וורד ריינג'ר, שהייתה בתקופתה מושבת האמנות המפורסמת ביותר בארצות הברית, והראשונה לאמץ את האימפרסיוניזם. ריינג'ר ייסד את המקבילה האמריקאית שלו לבית הספר הצרפתי ברביזון, התכנסות במגורים של אומנים בקהילה כפרית, בפנסיון הצנוע של פלורנס גריזוולד. במקום כבר עבד לפניו הצייר קלארק וורהס וצייר את נופיו. הוא הביא בשנת 1900 את האמנים האחרים לואיס כהן, הנרי רנקין פוור, לואי פול דסאר וויליאם הנרי האו. הקבוצה נשלטה, חברתית ואמנותית, על ידי צ'יילד האסאם לאחר הופעתו בשנת 1903. המושבה הייתה חשובה להתפתחות האימפרסיוניזם האמריקני. כ־200 ציירים עברו במושבה במהלך שלושים השנים של קיומה. ציורים אימפרסיוניסטים אמריקניים משמעותיים רבים מהתקופה מתארים מבנים של ליים הישנה ובסביבתה, ובמיוחד הכנסייה של ליים הישנה, שצוירה על ידי האסאם ואחרים. הציור "לילה במאי" משנת 1906 מאת וילארד מטקלף הציג את הפנסיון בלילה, עם דמות שנאמר עליה כי היא של גברת גריזוולד עצמה בעלת הפנסיון. זה היה הציור הראשון שנרכש על ידי גלריית קורקורן לאמנות בוושינגטון ליים הישנה נותרה קהילת אמנות משגשגת. בית גריזוולד הפך למוזיאון לאמנות, "מוזיאון פלורנס גריזווולד", המכונה בחיבה "פלו גריס", על ידי תושבים מקומיים. המוזיאון מחזיק בעבודות יחד עם רכושם האישי של האמנים שהגיעו לשם. עם האמנים ששהו שם נמנו: לואי בטס קלארק וורהס ארתור הרנינג אלן בטלר טלקוט גאי ויגינס הנרי רנקין פור צ'יילד האסאם מטילדה בראון ויליארד מטקלף וילסון הנרי אירווין ברוס קריין רוג'ר וילסון דניס פרנק דומונד גלדיס קלי פיץ ארתור המינג הארי הופמן אדוארד צ'ארלס וולקרט בסי פוטר וונו רוברט וונו מדיה וקבצים בנושא אולד ליים בוויקישיתוף Defiant Spirits: The Modernist Revolution of the Group of Seven, Ross King, page 117 High Thinking and Low Living”, The Story of the Old Lyme Art Colony, Laura Wolff Scanlan, HUMANITIES, September/October 2007, Volume 28, Number 5
יערה יצחקי

יערה יצחקי (נולדה ב-27 באוגוסט 1998) היא כדורסלנית ישראלית, המשחקת בעמדת הרכזת בקבוצת הנשים של מכבי בנות אשדוד. נוסף על כך, היא משמשת כקפטנית נבחרת ישראל בכדורסל נשים ויושבת ראש ארגון שחקניות הכדורסל בישראל. יצחקי נולדה וגדלה בגבעתיים. היא החלה לשחק כדורסל בגיל 9 בקבוצת הבנים של הקט-סל של הפועל גבעתיים. בין כיתות ז'-ט' שיחקה במחלקת הנערות של מכבי רמת חן. בכיתה י' עברה לאקדמיית וינגיט למצוינות בספורט. עונת 2016/17 בקבוצת מכבי רעננה הייתה עונתה הראשונה של יצחקי בקבוצת הבוגרות. יצחקי שיחקה בקבוצה עונה נוספת ובעונת 2018/19 עברה לשחק בקבוצת אליצור רמלה, אולם עקב פציעה מתמשכת עברה ניתוח והפסידה את העונה. בעונת 2019/20 עברה לשחק כקפטנית במכבי עירוני רמת גן. עקב משבר הקורונה הופסקה הליגה ורמת גן שהייתה באותה עת במקום הראשון הוכרזה כאלופת ליגת העל לנשים. יצחקי שיחקה בכל נבחרות ישראל הצעירות. ב-2012 השתתפה עם הנבחרת בטורניר אליפות אירופה עד גיל 14. בשנתיים שלאחר מכן השתתפה עם הנבחרת בטורניר דרג ב' של אליפות אירופה עד גיל 16. ביוני 2015 השתתפה על נבחרת ישראל באליפות העולם 3X3 עד גיל 18 שנערכה בהונגריה. הנבחרת סימה את הטורניר במקום הרביעי. בהמשך אותה שנה ביולי, השתתפה עם נבחרת ישראל עד גיל 20 באליפות אירופה דרג ב' שנערכה במונטנגרו. חודש לאחר מכן, השתתפה באליפות אירופה 3X3 עד גיל 18 שנערכה בבלארוס. הנבחרת זכתה במדליית הארד בטורניר זה. ביולי 2016 השתתפה עם הנבחרת באליפות אירופה עד גיל 18 דרג א' שנערכה בהונגריה. בשנים 2017–2018 השתתפה עם הנבחרת עד גיל 20 באליפות אירופה דרג ב'. החל משנת 2018 יצחקי היא חלק מסגל נבחרת ישראל בכדורסל נשים ובשנת 2020 מונתה לקפטנית הנבחרת. לקראת תחילת עונת 2019/20, יצחקי הייתה בין המקימות של ארגון שחקניות הכדורסל בישראל שהציב לעצמו מטרה לשווק, לקדם, לשנות ולשפר את ענף כדורסל נשים ואת ההתייחסות לענף בציבור ובתקשורת. פרופיל השחקנית (אורכב 11.07.2020 בארכיון Wayback Machine) באתר איגוד הכדורסל בישראל פרופיל השחקנית באתר מנהלת ליגת העל בכדורסל נשים ליאור ברטל, ‏יערה יצחקי: "זאת אליפות עם תחושה חמוצה, לא יצאנו לחגוג", באתר דבר העובדים בארץ ישראל, 26 במרץ 2020 רענן וייס, "הכי מרגש": יערה יצחקי - הקפטנית הכי צעירה באירופה, באתר ynet, 13 בנובמבר 2019 לילך וייס, "להחזיר את הליגה לקדמת הבמה", באתר ספסל, ‏11 בספטמבר, 2019
עולמה הסודי של סברינה

עולמה הסודי של סברינה (באנגלית: Sabrina's Secret Life) היא סדרה מצוירת אמריקאית מצליחה המבוססת על קומדיית מצבים המצולמת "סברינה המכשפה הצעירה". עלילת הסדרה מתמקדת בסברינה ספלמן, בת למכשף ולאם בת תמותה. היא גרה עם שתי דודותיה בגרינדייל (לפי הקומיקס) או בוסטברידג', מסצ'וסטס (לפי הסדרה המצולמת), ומנסה להתמודד עם השייכות שלה לשני העולמות. זוהי סדרת ספין-אוף לסברינה המכשפה הצעירה. בסדרה זו סברינה בת 14, והיא מתרחשת שנתיים לאחר הסדרה המקורית ושנה לאחר הסרט "סברינה: חברות לנצח". הסדרה דובבה לעברית באולפני דאבי דאב בבימויה של אפי בן ישראל ובהפקתה של ענבר שטגר עזרא. הסדרה שודרה בארץ בשנת 2004 בערוץ הילדים, ולאחר מכן בערוץ זום בשידורים חוזרים. סברינה ג'. ספלמן (הדר שחף-מעיין): גיבורת הסדרה, מכשפה צעירה אשר גורמת לטעיות בכישופים, לומדת החברות שלה איך להיות מכשפה מוצלחת אך תמיד נכשלת. בסדרה זו היא בת 14. סיילם סייברהאגן (עמי מנדלמן): החתול המדבר של סברינה, שהיה בעבר מכשף תככן וכעת חבר ויועץ לעת מצוא. בניגוד לסדרה הקודמת, סיילם משמש פעמים רבות כקול ההיגיון ומתחבל תחבולות לעיתים רחוקות יותר. זלדה והילדה ספלמן (אפי בן ישראל וענת ניב בהתאמה): הדודות של סברינה. הארווי קינקל (לירון לב): החבר של סברינה. קסנדרה (לימור שפירא): האחיינית של אנצ'נטרה האויבת של סברינה. מריצה (צילי ינקו): חברתה החדשה של סברינה, החליפה את קלואי מהסדרה הקודמת. בניגוד לקלואי, מריצה אינה מודעת לעובדה שסברינה היא חצי מכשפה. המלכה אנצ'נטרה (אפי בן ישראל): בסדרה זו היא יותר נחמדה, חברותית וטובת לב מאשר בסדרה הקודמת. מר סנייפ (יואב בר לב): המורה של סברינה בעולם האמיתי ובעולם המכושף. "עולמה הסודי של סברינה", במסד הנתונים הקולנועיים IMDb (באנגלית) "עולמה הסודי של סברינה", במסד הנתונים הקולנועיים KinoPoisk (ברוסית) עולמה הסודי של סברינה, במיזם "אישים" לתיעוד היצירה הישראלית
ארגון הפשע סלונובסקאיה

ארגון הפשע סלונובסקאיה (סלוני) (ברוסית: (Слоновская организованная преступная группировка («Слоны») הייתה כנופיית הפשע המאורגן הגדולה ביותר במחוז ריאזן ואחד מארגוני הפשע החזקים ביותר במדינות חבר העמים של שנות התשעים, הייתה קיימת עד 1996. ארגון הפשע סלונובסקאיה הופיעה בריאזאן בשנת 1991. שמה הראשוני היה "פרזנת" (על שם מקום המפגש של הארגון במסעדת "פרזנת"). מנהיגיה היו נהג לשעבר של סגן תובע העיר ריאזאן ניקולאי איבנוביץ' מקסימוב, שכונה מקס ונהג המונית ויאצ'סלב יבגנביץ' ארמולוב, יליד 1962, שכונה "סלון" (פיל). לכבוד האחרון קיבל הארגון לאחר מכן את שמו הסופי. לאחר שצברו ניסיון בסחיטה, ארגון הפשע החדש החל לעסוק בעניינים חמורים. כאשר החלה תקופת "בום המכוניות" שנקראה ברוסיה, השודדים החלו לעסוק בהונאה נגד קונים ומוכרי מכוניות, וכתוצאה מכך הם נשארו ללא כסף וללא מכוניות. עם זאת, הארגון נעצר עד מהרה. מקסימוב נטל על עצמו את האשמה בהונאה והורשע על תנאי, אך בפעולותיו של ארמולוב בית המשפט לא מצא עבירה. בראשית שנות התשעים, מושאי הפעילות העיקריים עבור השודדים היו משתפי פעולה, אנשי עסקים, שאטלים, מהם סחטו כסף. רווחים פליליים מסוג זה נקראו "סחיטה". ההנהגה של מרבית החברות הריאזניות באותן שנים הפרה באופן שיטתי את החקיקה הכלכלית של רוסיה, ולכן יזמים העדיפו לשלם לשודדים מאשר לפנות למשטרה. "סלוני" היו בין הראשונים שעסקו בסחיטה בריאזאן. במקביל, הם סחטו כסף אפילו מחברות ללא כוונת רווח, ויתרה מכך - חברות לא רווחיות. כל חבר חדש בארגון הפלילי המאורגן, כמבחן להתאמה מקצועית, היה צריך למצוא נקודה חדשה שאפשר יהיה לסחוט. לבסוף, ההכנסה שקיבלו יזמים קטנים לא הספיקה עוד לשודדים. הם התעניינו יותר בענף הייצור. הניסיונות הראשונים נעשו לקחת מפעלים גדולים תחת שליטה פלילית. לשם כך, נעשה שימוש מיומן בכספים שהתקבלו בסחיטה, שוד והונאה. "ציד אחרי הפילים", סרטון באתר יוטיוב על ארגון הפשע סלונובסקאיה מתוך תוכנית הטלוויזיה רוסיה הקרימינלית. "כלוב לפילים", סרטון באתר יוטיוב על ארגון הפשע סלונובסקאיה מתוך תוכנית הטלוויזיה כרוניקות קרימינליות. https://lenta.ru/articles/2018/01/13/opg/ https://www.kommersant.ru/doc/2352092